Diari Oficial de la Generalitat Valenciana


Sumari del DOGV 7293, del 11-06-2014 (2014/5018)

Notificació de la sentència dictada en el procediment de modificació de mesures número 684/2013.
------------------------------------------------------------------------------------------------

### Dades del document

Número de DOGV
:   7293

Data del DOGV
:   11-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5018


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de modificació de mesures número 684/2013. [2014/5018]  
Juí: modificació de mesures supòsit contenciós 684/2013.  
Part demandant: Alejandro Tomás Pozo.  
Part demandada: María Jesús Ramón Yuste.  
María Dolores Valle Contreras, secretària del Jutjat de Primera Instància número 24 de València, faig saber: que en el juí a què es fa referència s'ha dictat la resolució que té el text que, literalment, és el següent:  
  
«Dispositiva  
Estime la demanda formulada per la procurador M.ª Àngels Blasco Marqués, en nom i representació d'Alejandro Tomás Pozo, contra María Jesús Ramón Yuste, en rebel·lia, i es modifica la Sentència de divorci de data 15 de juny de 2007 en el sentit següent:  
  
- En relació amb el fill, M., un règim de convivència individual a favor del pare, les parts recíprocament no s'abonaran recíprocament cap quantitat en concepte d'aliments, i cada progenitor sufragarà els gastos ordinaris del fill que tinga a càrrec seu.  
- Un règim de visites en favor de la mare amb el seu fill, M., progressiu en els termes següents:  
a) Durant el primer any, únicament els matins dels dissabtes i diumenges des de les 10.00 hores fins a les 12.00 hores.  
b) A partir del segon any, caps de setmana alterns des de l'eixida del col·legi els divendres fins al diumenge a les 19.00 hores.  
c) A partir del tercer any, caps de setmana alterns i a més la mitat dels períodes vacacionals escolars del menor, haurà de comunicar per correu electrònic durant l'última setmana del mes de maig el període triat i la resta de vacacions amb almenys una setmana d'antelació, en cas de discrepància triarà el pare els anys imparells i la mare els parells.  
  
Mode d'impugnació: per mitjà de recurs d'apel·lació davant d'este Jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 451 i 452 LECn). Haurà d'efectuar-se la consignació de 50 euros en la clau 02 del compte de depòsits i consignacions d'este jutjat, segons disposa la Llei Orgànica 1/2009, de 3 de novembre, i s'acreditarà esta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
  
Per desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del jutjat, així com en el Diari Oficial de la Comunitat Valenciana, per a dur a efecte la diligència de notificació de la sentència a María Jesús Ramón Yuste.  
  
València, 30 d'abril de 2014.- La secretària judicial: María Dolores Valle Contreras.